

На основу члана 21. Закона о јавним службама („Сл. гласник РС“, бр. 42/91, 71/94, 79/2005 и др.закон, 81/2005 – испр.др.закона и 83/2005 – испр.др.закона), Закона о култури („Сл. гласник РС“, бр. 72/2009, 13/2016, 30/2016 - испр, 6/2020 и 47/2021) и члана 36. Статута Културног центра („Сл. гласник града Јагодине“, бр. 4/2017), Управни одбор је на 3. седници од 17.03.2022. године, донео

О Д Л У К У

О ИЗМЕНИ И ДОПУНИ СТАТУТА КУЛТУРНОГ ЦЕНТРА „СВЕТОЗАР МАРКОВИЋ“

Члан 1.

У Статуту Културног центра „Светозар Марковић“ у члану 19, став 2. из речи „Управни одбор,“ додаје се реч „најкасније“, а иза речи „мандата директора“ додају се речи: „уз претходну сагласност оснивача“.

У ставу 3. после речи „запошљавање“ додају се речи: „на огласној табли или у просторијама установе“.

Став 5. и 6. се брише, и додаје се нови став 5. који гласи:

„Управни одбор је дужан да поступа са пријавама на јавни конкурс у складу са законом којим се уређује управни поступак“.

Члан 2.

Члан 21. се мења тако да гласи:

„Јавни конкурс за избор директора није успео ако Управни одбор утврди да нема кандидата који испуњава услове да уђе у изборни поступак о чему је дужан да обавести оснивача и уколико оснивач не именује директора установе са Листе.

Уколико Управни одбор не распише јавни конкурс у року који је утврђен у ставу 2. члана 19, обавезан је да о разлозима због који јавни конкурсније расписан обавести оснивача.“

Члан 3.

У члану 22, став 1, тачка 2) реч „струци“ замењује се речју: „култури“.

Члан 4.

У члану 24, став 1, тачка 2) се брише.

Члан 5.

У члану 26. после става 3. додаје се нови 4. став који гласи: „Исто лице не може бити два пута именовано за вршиоца дужности директора из става 1. овог члана“.

Члан 6.

У члану 33. став 2. иза речи „оснивач“ додају се речи: „из реда истакнутих стручњака и познавалаца културне делатности.“

Члан 7.

Члан 34, став 4. се мења тако да гласи: „Састав Управног одбора треба да чини најмање 40% представника мање заступљеног пола.“

Члан 8.

Члан 42, став 2. се мења тако да гласи: „Састав Надзорног одбора треба да чини најмање 40% представника мање заступљеног пола.“

Члан 9.

У осталом делу Статут Културног центра „Светозар Марковић“ остаје непромењен.

Члан 10.

Ове измене и допуне Статута ступају на снагу по добијању сагласности Оснивача, осмог дана од дана објављивања на огласној табли Установе.

Председник Управног одбора

Соња Перић